Document ID: 31982R3397

KOMISIJAS REGULA (EEK) Nr. 3397/82
(1982. gada 17. decembris),
ar kuru maina kārtību, kādā iesniedz pieteikumus attiecībā uz ELVGF Virzības nodaļas atbalsta piešķiršanu projektiem vai īpašām programmām
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā šādas Padomes Regulas:
- 1977. gada 15. februāra Regulu (EEK) Nr. 355/77 par kopējiem pasākumiem, lai uzlabotu lauksaimniecības produktu pārstrādes un tirdzniecības nosacījumus1, kurā jaunākie grozījumi izdarīti ar Regulu (EEK) Nr. 3509/802, un jo īpaši tās 13. panta 5. punktu,
- 1978. gada 19. jūnija Regulu (EEK) Nr. 1362/78 par kopīgo irigācijas darbu paātrināšanu un vadību Dienviditālijā3, un jo īpaši tās 8. panta 4. punktu,
- 1978. gada 25. jūlija Regulu (EEK) Nr. 1760/78 par kopīgu rīcību, lai uzlabotu komunālos pakalpojumus dažos lauku apgabalos4, un jo īpaši tās 8. panta 4. punktu,
- 1979. gada 6. februāra Regulu (EEK) Nr. 269/79, ar kuru ievieš kopīgu rīcību mežsaimniecībā dažos Kopienas Vidusjūras apgabalos5, un jo īpaši tās 8. panta 4. punktu,
- 1980. gada 18. februāra Regulu (EEK) Nr. 458/80 par kopējiem vīna dārzu restrukturizācijas projektiem6, kurā jaunākie grozījumi izdarīti ar Regulu (EEK) Nr. 2991/817, un jo īpaši tās 6. panta 4. punktu,
- 1981. gada 30. jūnija Regulu (EEK) Nr. 1938/81 par kopēju rīcību, lai uzlabotu komunālos pakalpojumus dažos Vācijas Federatīvās Republikas mazāk labvēlīgos lauku apgabalos4, un jo īpaši tās 8. panta 4. punktu,
tā kā saskaņā ar kārtību attiecībā uz to, kā iesniedzami pieteikumi attiecībā uz ELVGF Virzības nodaļas atbalstu, ko Komisija izstrādājusi šādās Regulās:
- Regulā (EEK) Nr. 219/789 attiecībā uz projektiem, lai uzlabotu lauksaimniecības produktu pārstrādes un tirdzniecības nosacījumus,
- Regulā (EEK) Nr. 692/8010 attiecībā uz īpašām kopīgas irigācijas programmām Dienviditālijā,
- Regulā (EEK) Nr. 2467/7911 attiecībā uz projektiem, lai uzlabotu infrastruktūru dažos lauku apgabalos,
- Regulā (EEK) Nr. 2468/7912 attiecībā uz īpašām mežsaimniecības programmām dažās Kopienas Vidusjūras zonās,
- Regulā (EEK) Nr. 1679/8113 attiecībā uz kopējiem vīna dārzu restrukturizācijas projektiem,
- Regulā (EEK) Nr. 289/8214 attiecībā uz projektiem, lai uzlabotu infrastruktūru dažos Vācijas Federatīvās Republikas mazāk labvēlīgos lauku apgabalos,
pieteikumi jāiesniedz trīs eksemplāros un minēto regulu A un B pielikumā norādītajā formā;
tā kā sakarā ar kompetento dienestu reorganizāciju, pietiek ar diviem pilnīgiem komplektiem un vienu A pielikuma eksemplāru, lai lietas varētu izskatīt; tā kā kārtība būtu attiecīgi jāmaina;
tā kā šajā regulā paredzētie pasākumi saskan ar Lauksaimniecības struktūras pastāvīgās komitejas atzinumu;
tā kā attiecībā uz šo pasākumu finanšu aspektiem ir notikusi apspriešanās ar ELVGF komiteju,
IR PIEŅĒMUSI ŠO REGULU.
1. pants
Ar šo Regulu (EEK) Nr. 219/78, (EEK) Nr. 2467/79, (EEK) Nr. 2468/79, (EEK) Nr. 692/80, (EEK) Nr. 1679/81 un (EEK) Nr. 289/82 1. panta 2. punktu aizstāj ar šādu punktu:
"2. Pieteikumus iesniedz pielikumos norādītajā formā. Jāiesniedz divi pilnīgi komplekti kopā ar vienu A pielikuma papildu eksemplāru."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 17. decembrī

Labels: 15
6